b'\n_START_ARTICLE_\nWest Country\n_START_PARAGRAPH_\nWest Country er en uformell betegnelse p\xc3\xa5 omr\xc3\xa5det i det s\xc3\xb8rvestlige England som korresponderer omtrent med den administrative regionen S\xc3\xb8rvest-England._NEWLINE_Omr\xc3\xa5det utgj\xc3\xb8res av de historiske grevskapene Cornwall, Devon, Dorset, Somerset og Bristol, mens ogs\xc3\xa5 grevskapene Gloucestershire og Wiltshire kan ogs\xc3\xa5 bli omfattet. Begrepet kan ogs\xc3\xa5 bli brukt i enda videre betydning. Bortsett fra de naturlige avgrensningene mot Bristolkanalen og Den engelske kanal er begrepet upresist avklart._NEWLINE_West Country er hovedsakelig ruralt med kun noen f\xc3\xa5 byer av en viss st\xc3\xb8rrelser. Turisme og jordbruk, s\xc3\xa6rlig meieriprodukter, spiller en betydelig rolle i \xc3\xb8konomien. Landskapet er hovedsakelig heier og lyngmo med granittberg i vest, og kritt og kalkstein i bakkelandskapet og daler med leire i \xc3\xb8st. Historiske sett har gruvedrift etter tinn v\xc3\xa6rt en betydelige faktor og er det fortsatt. Regionen er tradisjonelt kjent for sin produksjon av sider, clotted cream (\xc2\xabcornish cream\xc2\xbb) og kj\xc3\xb8ttpaier Den er ogs\xc3\xa5 kjent for Glastonbury-festivalen og andre hendelser.'